CELEX: 32022R0225
Language: lt
Date: 2022-02-17 00:00:00
Title: Tarybos reglamentas (ES) 2022/225 2022 m. vasario 17 d. kuriuo iš dalies keičiamas Reglamentas (EB) Nr. 314/2004 dėl ribojamųjų priemonių, atsižvelgiant į padėtį Zimbabvėje

2022 2 18   
               
               
                  LT
               
               
                  Europos Sąjungos oficialusis leidinys
               
               
                  L 38/1
               
            
         TARYBOS REGLAMENTAS (ES) 2022/225
         2022 m. vasario 17 d.
         kuriuo iš dalies keičiamas Reglamentas (EB) Nr. 314/2004 dėl ribojamųjų priemonių, atsižvelgiant į padėtį Zimbabvėje
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 215 straipsnį,
         atsižvelgdama į 2022 m. vasario 17 d. Tarybos sprendimą (BUSP) 22022/227, kuriuo iš dalies keičiamas Sprendimas 2011/101/BUSP dėl ribojamųjų priemonių Zimbabvei (1),
         atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
         kadangi:
         
                     (1)
                  
                  
                     Tarybos reglamentu (EB) Nr. 314/2004 (2), atsižvelgiant į padėtį Zimbabvėje, įgyvendinamos kelios priemonės, nustatytos Tarybos sprendimu 2011/101/BUSP (3), įskaitant į sąrašą įtrauktų asmenų ir subjektų lėšų ir ekonominių išteklių įšaldymą;
                  
               
                     (2)
                  
                  
                     2022 m. vasario 17 d. Taryba priėmė Sprendimą (BUSP) 2022/227, iš dalies pakeisdama Sprendimo 2011/101/BUSP 10 straipsnį, iš Sprendimo 2011/101/BUSP I priedo, kuriame nustatytas asmenų ir subjektų, kuriems taikomos ribojamosios priemonės, sąrašo pašalindama tris asmenis ir išbraukdama Sprendimo 2011/101/BUSP II priedą, kuriame pateiktas asmenų, kuriems ribojamosios priemonės yra laikinai sustabdomos, sąrašas;
                  
               
                     (3)
                  
                  
                     2022 m. vasario 17 d. Komisijos įgyvendinimo reglamentu (ES)2022/226 (4) atitinkamai iš dalies pakeistas Reglamento (EB) Nr. 314/2004 III priedas;
                  
               
                     (4)
                  
                  
                     todėl Sprendimui (BUSP) 2022/227 įgyvendinti, visų pirma siekiant užtikrinti, kad ekonominės veiklos vykdytojai visose valstybėse narėse jį taikytų vienodai, būtina imtis reguliavimo veiksmų Sąjungos lygmeniu;
                  
               
                     (5)
                  
                  
                     todėl Reglamentas (EB) Nr. 314/2004 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamentas (EB) Nr. 314/2004 iš dalies keičiamas taip:
            
                        1)
                     
                     
                        išbraukiama 6 straipsnio 4 dalis;
                     
                  
                        2)
                     
                     
                        išbraukiamas IV priedas.
                     
                  
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. vasario 17 d.
            
               
                  Tarybos vardu
               
               
                  Pirmininkas
               
               J.-Y. LE DRIAN
            
         
         
            (1)  Žr. šio Oficialiojo leidinio p. 5.
         
            (2)  2004 m. vasario 19 d. Tarybos reglamentas (EB) Nr. 314/2004 dėl ribojamųjų priemonių, atsižvelgiant į padėtį Zimbabvėje (OL L 55, 2004 2 24, p. 1).
         
            (3)  2011 m. vasario 15 d. Tarybos sprendimas 2011/101/BUSP dėl ribojamųjų priemonių Zimbabvei (OL L 42, 2011 2 16, p. 6).
         
            (4)  Žr. šio Oficialiojo leidinio p. 3.